cyanic-selkie/wikianc huggingface dataset:
Otavallanhovi
Purkaminen
Otavallanhovin putkiremontin yhteydessä vuonna 2015 kävi ilmi, että taloa vaivasi laaja kosteus- ja homeongelma. Mikrobivaurioiden korjaaminen olisi edellyttänyt muun muassa, että kaikki huoneistot olisi purettu ja rakennettu uudelleen. Koska kyseessä oli pieni taloyhtiö, suuri remontti olisi tullut maksamaan yksittäiselle osakkeenomistajalle satojatuhansia euroja. Taloyhtiö päätti sen vuoksi hävittää koko rakennuksen. Tampereen kaupungin rakennusvalvonta myönsi sille purkuluvan, ja kaupunginvaltuusto muutti alueen asemakaavaa niin, että tontille oli mahdollista tehdä 5–6-kerroksinen uudisrakennus.
Pirkanmaan maakuntamuseo, joka toimi Museoviraston edustajana, ei kannattanut kyseistä kaavamuutosta. Se katsoi, että Otavallanhovin purkaminen ja uudisrakentaminen merkitsivät kulttuurihistoriallisten arvojen hävittämistä. Museon mielestä olisi ollut syytä tutkia perusteellisemmin vaihtoehto, jossa Otavallanhovi olisi säilytetty osittain.
Talon rock-historiaa
Otavallanhovi oli osa tamperelaisen rock-musiikin eli manserockin historiaa. Talossa asui 1970-luvun alussa muusikko Harri Rinne, ja hänen asunnossaan äänitettiin Juice Leskisen yhtyeen Coitus Intin ensimmäiset demonauhat vuosina 1972–1973.
Syyrianpaimenkoira
Syyrianpaimenkoira on syyrialainen koirarotu, jota FCI ei ole tunnustanut.
Ulkonäkö
Rotu on rakenteeltaan, kooltaan ja väreiltään suht koht vakiintunut. Se on keskikokoinen, vankka, voimakas ja olemukseltaan "takkuisen" näköinen. Pää on runkoon verrattuna sopusuhtainen, ja kuono erittäin tumma. Korvat ovat lyhyet, pienet ja pyöreähköt. Runko on suorakaiteenmuotoinen. Eturaajat ovat pitkät ja käpälät pitkähköt. Takaraajat ovat leveät, lihaksikkaat ja hyvin kulmautuneet. Häntä on hyvin tuuhea ja lyhyt. Pääväri on vaalea kerma, ja korvissa, sivuilla ja selässä sävy on tummempi. Urosten säkäkorkeus on noin 52 cm ja narttujen noin 48 cm.
Alkuperä
Syyrianpaimenkoira polveutuu todennäköisesti eurooppalaisista paimenkoirista. Erään teorian mukaan se olisi brienpaimenkoiran sukulainen. Rotua on kasvatettu ennen kaikkea käyttöominaisuuksia ja luonnetta painottaen, minkä vuoksi ulkomuoto on erittäin heterogeeninen. Tästä huolimatta se on säilynyt maantieteellisen sijaintinsa vuoksi puhtaana ilman muiden rotujen vaikutteita, mikä on kuitenkin vaikuttanut populaatioon liiankin sisäsiittoisesti.
Lestin ruudeimmat
Lestin ruudeimmat on Lord Estin kokoelma-albumi, joka julkaistiin Hype Recordsin kautta 30. toukokuuta 2012.
Ernesto Samper
Ernesto Samper (s. 3. elokuuta 1950 Bogotá, Kolumbia) on kolumbialainen poliitikko, joka edustaa liberaalipuoluetta. Hän toimi Kolumbian presidenttinä 1994–1998. Vuodesta 2014 alkaen hän on toiminut Etelä-Amerikan valtioiden Unionin (UNASUR) pääsihteerinä.
Koulutus ja ura
Samper kävi koulunsa Bogotássa, ja suoritti yksityisessä La Pontificia Universidad Javeriana -yliopistossa tutkinnot sekä taloustieteessä että oikeustieteessä. Lisäksi hän suoritti taloustieteen jatko-opintoja Columbia Universityssä asuessaan New Yorkissa.
Samper aloitti poliittisen uransa Cundinamarcan kansanedustajana 1982–1984, ja toimi Bogotan kaupunginvaltuustossa 1982–1986 ja senaattorina 1986–1990.
Samper valittiin Kolumbian presidentiksi vuonna 1994. Kautensa päättyessä vuonna 1998 hän myönsi, että vaalikampanjaan oli käytetty huumerahoja. Myöhemmin Calin kartellin edustajat myönsivät käyttäneensä kampanjaan kymmenen miljoonaa Yhdysvaltojen dollaria.
Yksityiselämä
Samper syntyi 3. elokuuta 1950 Bogotássa. Hänen sisaruksistaan Daniel Samper on tuottelias kirjailija ja toimittaja, samoin kuin monet muut Samperin suvun jäsenet. Hän meni vuonna 1972 naimisiin Silvia Arbelaezin kanssa, jonka kanssa hänellä on poika Andres. Hän on eronnut, ja myöhemmin hän meni uusiin naimisiin Jacquin Strouss Lucenan kanssa 16. kesäkuuta 1979, ja tästä avioliitosta syntyivät Miguel ja Felipe.
Suurpainenatriumlamppu
thumb|right|250px|600 W:n suurpainenatriumlamppu. thumb|Suurpainenatriumlampun [[spektri.]] Suurpainenatriumlamppu (lyh. SPNa) on kaasupurkauslamppu, joka tuottaa oranssia valoa. Syttyessään se ei saavuta lopullista väriään heti, vaan väri on aluksi vaaleanvioletti ja muuttuu muutaman minuutin aikana vähitellen lopulliseen sävyynsä. Suurpainenatriumlampun toiminta perustuu siihen, että natriumhöyry lähettää näkyvää valoa. Nimestään huolimatta lampun purkausputken sisäinen höyrynpaine on vain murto-osa normaalista ilmanpaineesta. Tämä lampputyyppi tuli markkinoille vuonna 1965.
Tavallisesti suurpainenatriumlamput ovat 50–1 000 W:n tehoisia. Valotehokkuus on 70–150 lm/W, ja suuritehoisten lamppujen valotehokkuus on pienitehoisia parempi. Keskimääräinen kestoikä on jopa 32 000 tuntia, eivätkä ne merkittävästi himmene elinikänsä aikana, toisin kuin useat muut lampputyypit.
Suurpainenatriumlampun varjopuolena on se, että se ei kykene toistamaan värejä luonnollisina. Tavallisen suurpainenatriumlampun värintoistoindeksi on 18–25, kun taas monimetallilampun indeksi on 65–95 ja perinteisen elohopealampun 40–60. Suurpainenatriumlampun valo on lähellä keltaoranssia, mikä vääristää ympäristön värit usein likaisenruskeiksi.
Catherine (Walesin prinsessa)
Catherine, Walesin prinsessa, GCVO (Catherine Elizabeth ”Kate”, o.s. Middleton, s. 9. tammikuuta 1982) on Yhdistyneen kuningaskunnan prinssi Williamin puoliso. He menivät naimisiin 29. huhtikuuta 2011 Westminster Abbeyssä Lontoossa. Parilla on kolme lasta prinssi George, prinsessa Charlotte ja prinssi Louis. Vuonna 1982 syntynyt Middleton kasvoi Berkshiressä, ja käytyään Marlborough Collegen hän opiskeli skotlantilaisessa St Andrewsin yliopistossa. Hän tapasi samassa oppilaitoksessa opiskelleen prinssi Williamin vuonna 2001.
Suurpainenatriumlamppu
Nykyään on saatavilla myös värikorjattuja suurpainenatriumlamppuja, joiden värisävyt on korjattu lisäämällä sinistä väriä ja jotka ovat siten silmille ja kasveille miellyttävämpiä. Näiden valotehokkuus ja kestoikä on kuitenkin tavallisia suurpainenatriumlamppuja pienempi.
Myymälöissä kohdevalaisimissa erityisesti hedelmille käytetään valkoista suurpainenatriumlamppua (sdw). Sen värintoisto on hyvä, Ra8 on yli 80. Etenkin punaisten värien toisto on erinomainen. Valotehokkuus on monimetallilamppuja huonompi, minkä vuoksi valkoisia suurpainenatriumlamppuja ei käytetä yleisvalaistukseen. Valkoinen valo tehdään kymmenkertaisella kaasunpaineella. Se laajentaa spektrin koko näkyvän valon alueelle.
Catherine (Walesin prinsessa)
Catherinista tuli avioliiton myötä Cambridgen herttuatar. Hänestä tuli 9. syyskuuta 2022 Walesin prinsessa, kun Charles III nimitti Catherinen aviomiehen Walesin prinssiksi.
Suurpainenatriumlamppu
Ulkovalaistuksessa
thumb|Natriumlamppuja tievalaistuksessa. Suurpainenatriumlamput ovat Suomen yleisin katuvalotyyppi. Tievalaistuksessa yleisimmin käytetyt lampputehot ovat 70–250 W. Suurpainenatriumlamppujen käyttökustannukset ovat huomattavasti edullisemmat kuin perinteisten elohopeahöyrylamppujen.
Catherine (Walesin prinsessa)
Perhetausta
Middleton syntyi Readingissa 9. tammikuuta 1982 Michael Francis Middletonin ja Carole Elizabeth Middletonin tyttäreksi. Vuonna 1987 Middletonit perustivat oman yrityksen, Party Piecesin. Perheeseen kuuluu myös pikkusisko Philippa Middleton (s. 1983) ja pikkuveli James William Middleton (s. 1987). Middletonien suvulla on jo pitkään, ainakin 1900-luvun alusta ollut yhteyksiä Britannian kuninkaallisiin.
Kihlautuminen ja häät
thumb|left|Juuri vihityt [[William (Yhdistyneen kuningaskunnan prinssi)|prinssi William, Cambridgen herttua ja herttuatar Catherine Buckinghamin palatsin parvekkeella.]]
Walesin prinssin toimisto ilmoitti 16. marraskuuta 2010, että prinssi William ja Catherine Middleton aikovat avioitua vuonna 2011. Pari kihlautui Lewan luonnonpuistoon suuntautuneella kymmenpäiväisellä matkalla Keniassa Itä-Afrikassa. Heidät vihittiin 29. huhtikuuta 2011.
Kuningashuoneeseen kuuluvat miehet saavat yleisesti avioituessaan kuninkaallisen herttuan arvon. 29. huhtikuuta 2011 Britannian hovi ilmoitti, että prinssi William saa Cambridgen herttuan arvon. Catherine Middletonista tuli herttuatar.
Lapset
Catherinen ja Williamin esikoinen syntyi iltapäivällä 22. heinäkuuta 2013 lontoolaisessa St. Maryn sairaalassa. Sekä äidin että vauvan ilmoitettiin voivan hyvin. Kaksi päivää lapsen syntymän jälkeen hovi ilmoitti prinssin nimeksi tulevan George Alexander Louis.
Syyskuussa 2014 pariskunnan kerrottiin odottavan toista lastaan. Tytär syntyi 2. toukokuuta 2015 St. Maryn sairaalassa. Tyttären nimeksi ilmoitettiin Charlotte Elizabeth Diana.
4. syyskuuta 2017 Kensingtonin palatsista ilmoitettiin herttuattaren odottavan kolmatta lastaan. Kuten aikaisemmissakin raskauksissa, herttuatar poti pahaa raskauspahoinvointia ja joutui siksi perumaan julkisia esiintymisiään. Louis Arthur Charles syntyi 23. huhtikuuta 2018.
Suurpainenatriumlamppu
Ulkovalaistuksessa
EU-asetus kieltää elohopeahöyrylamppujen markkinoille saattamisen vuonna 2015. Suurin osa Suomen elohopealampuista on jo vaihdettu natriumlamppuihin kustannussäästöjen ja paremman energiatehokkuuden nimissä. Suurpainenatriumlamput tuottavat valoa elohopeahöyrylamppuun verrattuna 50 % pienemmällä sähkönkulutuksella. Käytännössä saavutettu energiansäästö on kuitenkin useissa kohteissa jäänyt pienemmäksi, koska vanhat lamput on korvattu aiempaa kirkkaammilla malleilla. Esimerkiksi Helsinki on vaihtanut 125 watin elohopeahöyrylamput 100 watin natriumlamppuihin.
Suurpainenatriumlamppuja vielä energiatehokkaammaksi vaihtoehdoksi on kuitenkin noussut LED-valaistus. Uudet asennettavat katuvalot ovat useimmiten ledejä, ja vanhojakin suurpainenatriumvalaisimia vaihdetaan ledeiksi, kun ne tulevat käyttöikänsä päähän. Suurpainenatriumlamppujen huonona puolena pidetään niiden häiritseväksi koettua oranssia valoa. Led-valojen väri on kirkkaan valkoinen, mikä myös vaikuttaa niiden suosion nousuun.
Suurpainenatriumlamppuja on pidetty liikenneturvallisuuden kannalta hyvänä ratkaisuna, koska niiden antama valo koetaan kirkkaaksi. Uusien tutkimusten mukaan ihmisen hämäränäkö on kuitenkin parhaimmillaan sinertävässä valossa, minkä vuoksi suurpainenatriumlamput eivät ole sittenkään niin turvallinen ratkaisu kuin on luultu.
Suurpainenatriumlamput ovat yleisiä myös ulkoalueiden valonheittimissä ja raskaan teollisuuden teollisuushalleissa.
Kasvivalaisimena
Suurpainenatriumlamppua kutsutaan myös tuttavallisemmilla nimillä "natikka" ja "snapsi". Jotkin kasvit vaativat paljon valoa. Varsinkin kukkiville kasveille suurpainenatriumlamppu on paras valonlähde. Sen tuottama valo on pääosin spektrin punertavasta päästä ja valon värilämpötila on hyvin matala (noin 2100 K), toisin sanoen suurpainenatrium on ideaalinen valaisin kukkimisvaiheeseen. Lähes kaikki kasvit kasvavat suuremmiksi ja tuuheammiksi sekä tuottavat enemmän satoa kun ne saavat paljon valoa.
Buckler
Buckler on Alankomaissa valmistettava ja kansainvälisesti myytävä lagertyyppinen alkoholittomaksi luokiteltu olut (0,5 til-%). Juoma on runsasvaahtoinen ja kellertävä. Se kuuluu Heinekenin tuotteisiin, ja Suomessa siitä vastaa Hartwall. Merkki tuli saataville kesällä 1988.
Suurpainenatriumlamppu
Kasvivalaisimena
Valaisimia on hyvin monen tehoisia, kokoisia ja hintaisia. Tehot alkavat 50 watista jatkuen aina useampaan kilowattiin asti. Yli 1 000 W lamput ovat kuitenkin erittäin harvinaisia.
Buckler
Aiheesta muualla
Heineken brands
Suurpainenatriumlamppu
Kasvivalaisimena
Suurpainenatriumvalaisimet sopivat siis toiseksi parhaiten kasvien kukka- ja hedelmäntuottamisvaiheeseen, parhaiten sopii rikkiplasmalamppu rikkikalsiumdibromidipolttimolla. Suurpainenatriumlamppua voi myös huoletta käyttää kasvullisissa vaiheissa, jos käytetään spektriltään tasapainotettua polttimoa. Spektriltään tasapainotettu polttimo tuottaa sinistä valoa 30–40 prosenttia enemmän kuin tavallinen polttimo. Polttimoita valmistetaan siis myös kasveille tarkoitetuiksi.
Monimetallilamppu
Monimetallilamppu (myös metallihalidilamppu tai metallihalogeenilamppu) on purkauslamppu, jonka valontuotto perustuu sen purkausputkessa käytettyyn useiden eri metallien seokseen. Lamppu on samankaltainen kuin elohopeahöyrylamppu, mutta sen tuottama valo on puhtaamman valkeaa ja värientoistokyky parempi. Monimetallilamput myös valaisevat elohopealamppuja tehokkaammin, mutta ovat hieman lyhytikäisempiä. Monimetallilamppu on valotehokkuudeltaan lähes suurpainenatriumlampun veroinen (pienitehoiset jopa parempia), ja valon spektri on paljon sinertävämpi. Tehot alkavat 10 watista jatkuen 24 kilowattiin.
Rakenne ja toiminta
Monimetallilamput jakautuvat purkausputken materiaalin mukaan kvartsilasisiin ja keraamisiin. Keraamiset lamput edustavat uudempaa tekniikkaa. Ne säilyttävät valovirtansa ja värisävynsä hyvin koko elinikänsä ajan ja niiden valotehokkuus ja värintoisto on vastaavia kvartsilasisia malleja parempi. Nykyisin suurin osa pienitehoisista 20–150 W lampuista on keraamisia, mutta suuritehoiset ovat yhä kvartsilasisia. Keraamisten lamppujen värilämpötila on tavallisesti 3000 tai 4200 K, kvartsilasisia valmistetaan myös päivänvalon sävyisinä.
Monimetallilamppujen purkausputkissa käytetään elohopean lisäksi eri metallien halideja. Näitä ovat mm. natriumin, litiumin, erbiumin, cesiumin, indiumin, skandiumin, holmiumin, tuliumin, talliumin, ja dysprosiumin jodidit. Purkausputkessa on lisäksi täytekaasu, joka voi olla esimerkiksi argonia, kryptonia, ksenonia tai niiden seosta. Myös lampun kuvun sisällä voi olla inertti kaasu tai se on tyhjiöity.
Käyttö
Monimetallilamput ovat tärkeässä roolissa viihdeteollisuudessa, jossa niitä käytetään elokuvien ja televisiosarjojen tuotannossa. Lampuilla saadaan luotua päivänvalon kaltainen valaistus hyvällä värintoistolla sekä sisällä että ulkona luonnonvalon määrästä riippumatta. Tehokkaimmat elokuvatuotannossa käytetyt lamput yltävät teholtaan yli 20 kilowattiin.
Monimetallilamppua tarjottiin myös asuintilojen yleisvalaistukseen 1980-luvun alussa, jolloin General Electric toi Yhdysvaltain markkinoille Miser MaxiLight-lampun, joka oli hehkulamppuvalaisimeen sopiva jälkiasennustuote, kuten nykyiset pienloistelamppuun perustuvat energiansäästölamput. Tuote ei kuitenkaan menestynyt markkinoilla korkean hinnan ja lampun toimintaan liittyvien ongelmien vuoksi, ja ehti olla markkinoilla vain muutaman vuoden ajan.
Turvallisuus
Monimetallilamput toimivat suuressa paineessa. Siten niissä on räjähdysvaara. Suojalasi valaisimeen on turvallisuussyistä aiheellinen. Kvartsilasi kiteytyy ja haurastuu käyttöiän pidetessä. Käyttöiän lopussa yksi vikaantumismuoto on pamahdus pirstaleiksi. Uudemmat keraamisella purkausputkella varustetut mallit eivät yleensä pirstoudu, mutta alkavat vuotaa kupuun saaden sen sisäpinnan sysimustaksi.
Ano Turtiainen
Ano Veli Samuel Turtiainen (s. 25. elokuuta 1967 Sääminki ) on suomalainen voimanostaja, voimailualan yrittäjä,  poliitikko ja entinen kansanedustaja sekä Valta kuuluu kansalle -puolueen perustaja ja puheenjohtaja. Turtiainen valittiin eduskuntaan perussuomalaisten ehdokkaana Kaakkois-Suomen vaalipiiristä eduskuntavaaleissa 2019. Hänet erotettiin perussuomalaisista helmikuussa 2021. Varsinaiselta ammatiltaan hän on voimailualan yrittäjä. Ennen poliittista uraansa hän teki urheilu-uran voimanostajana.
Urheilu-ura
Turtiainen aloitti uransa raskaansarjan voimanostajana vuonna 1989 ja kilpaili IPF:ssä, WPC:ssa ja WPO:ssa. Vuonna 1998 Turtiainen sai kahden vuoden kilpailukiellon dopingrikkomuksesta. Hänen nimissään oli WPO-liiton maailmanennätys maastavedossa 405,5 kg:lla vuodelta 2002. Turtiainen on toiminut myös voimailuvarusteita valmistavassa Gometal Oy:ssä. Verottaja haki kuitenkin yhtiön konkurssiin maaliskuussa 2022.
Politiikka
Turtiainen valittiin Juvan kunnanvaltuustoon perussuomalaisten edustajana vuoden 2017 kunnallisvaaleissa. Hän on kertonut Itä-Savo-lehdessä tavoittelevansa ”amerikanmallia” suomalaiseen työelämään ja yhteiskuntaan muutenkin.
Eduskuntavaaleissa 2019 tuli valituksi Kaakkois-Suomen vaalipiiristä 3 264 äänellä.
Tammikuussa 2020 paljastui, että Turtiainen oli edellisenä vuonna laskuttanut eduskunnalta verovapaita kilometrikorvauksia myös ollessaan sairauslomalla. Samassa kuussa ylikomisario Jari Taponen ilmoitti tekevänsä Turtiaisesta rikosilmoituksen. Turtiainen oli sananvapautta koskevassa nettiväittelyssä katsonut Taposen edustavan ”munatonta nillittäjäryhmää”. Syyttäjä kuitenkin piti kirjoittelua arvosteluna Taposen toimintaa kohtaan ja teki päätöksen esitutkinnan lopettamisesta.
Erottaminen perussuomalaisista
4. kesäkuuta 2020 Turtiainen erotettiin perussuomalaisten eduskuntaryhmästä tämän jaettua Twitterissä pilkkaavan kuvan Yhdysvalloissa poliisiväkivallan uhrina kuolleesta George Floydista. Perussuomalaisten eduskuntaryhmän puheenjohtajan Ville Tavion mukaan päätös oli yksimielinen ja sen perusteena oli Turtiaisen toistuva sopimaton käyttäytyminen sosiaalisessa mediassa. Tavion mukaan Turtiainen voi hakea eduskuntaryhmän jäsenyyttä uudelleen vuonna 2021. Perussuomalaisten puheenjohtaja Jussi Halla-aho tuomitsi Turtiaisen toiminnan alatyylisenä ja sopimattomana. Turtiainen ilmoitti 5. kesäkuuta itse, ettei hän aio palata perussuomalaisten eduskuntaryhmään, vaan sanoi perustavansa oman eduskuntaryhmän. Hän myönsi tehneensä virheen jakaessaan Floydia esittäneen kuvan mutta ei pyytänyt tapahtunutta anteeksi. Turtiaisen mukaan hänen erottamisensa ei johtunut ainoastaan hänen somekäyttäytymisestään, vaan hän oli jo aiemmin joutunut puoluevirkailija Matti Putkosen mustalle listalle ”yrittäjämyönteisen politiikkansa vuoksi”. Turtiaisen jakamasta kuvasta tehtiin useita rikosilmoituksia. Poliisi ilmoitti 10. kesäkuuta, ettei tapauksesta aloiteta esitutkintaa, koska teko ei täyttänyt kiihottamis- tai kunnianloukkausrikoksen tunnusmerkistöä. 12. kesäkuuta kuitenkin uutisoitiin, että poliisin kannasta poiketen valtakunnansyyttäjä Raija Toiviainen määräsi esitutkinnan toimitettavaksi, koska Toiviaisen mukaan twiitti oli ymmärrettävissä rasistiseksi ja selvittämisintressi oli tärkeä.
Turtiainen perusti 10. kesäkuuta 2020 oman eduskuntaryhmän, jonka nimi oli aluksi eduskuntaryhmä Ano Turtiainen (at), myöhemmin eduskuntaryhmä Valta kuuluu kansalle. Eduskuntaryhmän sihteerinä toimi perussuomalaisista vuonna 2013 erotettu ja sittemmin Muutos 2011 -puolueen kansanedustajana toiminut James Hirvisaari.
Eduskunnan puhemies Anu Vehviläinen antoi Turtiaiselle 17. helmikuuta 2021 huomautuksen epäasiallisesta käyttäytymisestä. Taustalla oli eduskuntatalossa 13. helmikuuta sattunut välikohtaus, jossa Turtiainen oli nimitellyt varapuhemies Juho Eerolaa (ps) alatyylisesti ja esiintynyt uhkaavasti tätä kohtaan. Ennen välikohtausta eduskunnan täysistuntoa johtanut Eerola oli huomauttanut ilman kasvomaskia esiintynyttä Turtiaista eduskunnan kasvomaskisuosituksesta. Vehviläisen mukaan Turtiaisen käytös oli ollut erittäin moitittavaa ja kansanedustajalta edellytettävän vakaan ja arvokkaan esiintymisen vastaista. Vielä samana päivänä Turtiainen kirjoitti Twitter-tililleen, ettei hänen tehtävänsä ole ”pokkuroida puhemiehille” eikä ”pyytää olemassaoloaan anteeksi”. Turtiainen erotettiin perussuomalaisten puoluehallituksen päätöksellä puolueesta 27. helmikuuta 2021.
Turtiainen putosi Juvan kunnanvaltuustosta vuoden 2021 kuntavaaleissa.
Brand New Lover
Brand New Lover on englantilaisen yhtyeen Dead or Aliven kappale vuodelta 1986 ja yhtyeen studioalbumin Mad, Bad and Dangerous to Know ensimmäinen single.
Ano Turtiainen
Valta kuuluu kansalle -puolue
Kesäkuussa 2021 Turtiainen ilmoitti aikovansa perustaa oman keskusta-oikeistolaisen puolueen, jonka nimi olisi Valta kuuluu kansalle. Turtiaisen eduskuntaryhmän nimi on 5. kesäkuuta lähtien ollut eduskuntaryhmä Valta kuuluu kansalle. Ryhmän sihteeri, James Hirvisaari, jatkoi toimessaan edellisen eduskuntaryhmän ajoilta. ”Valta kuuluu kansalle” -puoluehankkeen kerrottiin 12. elokuuta keränneen vaadittavat 5 000 kannattajakorttia yhden vuorokauden aikana.
XXX (vuoden 2016 elokuva)
Elokuvan kuvaukset alkoivat huhtikuussa 2015 ja sen ensi-ilta oli vuonna 2016.
Ano Turtiainen
Valta kuuluu kansalle -puolue
Turtiainen sai vuoden 2023 eduskuntavaaleissa 632 ääntä, eikä tullut uudelleen valituksi Kaakkois-Suomen vaalipiiristä eduskuntaan. Kesäkuussa 2023 Turtiainen ja VKK:n puoluesihteeri Marko Hiltunen saivat liput Venäjän valtiolta Pietarin kansainväliseen talousfoorumiin. Turtiainen on väittänyt YouTube-videoillaan edustavansa tapahtumassa Suomea.
XXX (vuoden 2016 elokuva)
Sopimuksen alastomuuslause
Tuottaja Ekta Kapoor aiheutti kohua vaatimalla elokuvan näyttelijöitä allekirjoittamaan sopimuksen, johon sisältyy pykälä, ettei näyttelijä epäröi alastonkohtauksia tai kieltäydy sellaisista. Sen allekirjoitti ensimmäisenä Kyra Dutt.
Ano Turtiainen
Näkemyksiä
Maaliskuussa 2022 Turtiainen epäili, että Ukrainan johto saattaa syyllistyä sotarikoksiin.
HMS Galdr
HMS Galdr (runkonumerot 65, B8 ja V8) oli Ruotsin laivaston vuonna 1885 vesillelaskettu Galdr-luokan torpedovene, joka luokiteltiin myöhemmin ensin vartioveneeksi ja sitten yhteysalukseksi.
Ano Turtiainen
Näkemyksiä
Vuoden 2023 eduskuntavaalien jälkeen Turtiainen puhui vaalivilpistä ja epäili Yhdysvaltain avaruushallinto Nasan laskeneen tuloksen. Turtiaisen mielestä Nasa valehtelee maapallon pyöreydestä, sillä hän uskoo litteään Maahan.
HMS Galdr
Valmistus
Alus tilattiin Tukholmasta laivastontelakalta. Alus laskettiin vesille 18. toukokuuta 1885 ja liitettiin laivastoon viikkoa myöhemmin 26. toukokuuta.
Palvelus
Vuonna 1887 alus nimettiin Minbåt N:o 65:ksi. Alus muutettiin vartioveneeksi vuosina 1907-1909 nimellä Bevakningsbåt B8, jolloin sen aseistuksena oli ainoastaan 37 mm kan M/98B -tykki. Vuonna 1910 alus luokiteltiin uudelleen yhteysalukseksi runkonumerolla V8. Vuonna 1919 alus siirrettiin rannikkotykistölle, joka liitti sen Vaxholmin linnakkeelle. Alus poistettiin palveluksesta 13. tammikuuta 1928.
Brand New Lover
Kappale sijoittui Japanin myyntilistalla sijalle 2, Ison-Britannian myyntilistalla sijalle 31.
Ano Turtiainen
Näkemyksiä
Turtiaisen mukaan Venäjän pitäisi ”turvata” Suomeen uudet vaalit. Hän on haaveillut Venäjän miehittävän osan Suomesta.
Brand New Lover
Kappale on yhtyeen myydyin single Suomessa. Kappale sijoittui Suomen myyntilistalla sijalle 6.
Ano Turtiainen
Rikostuomiot
Turtiainen on saanut myös pahoinpitelytuomioita. Etelä-Savon käräjäoikeus tuomitsi Turtiaisen maaliskuussa 2010 sakkoihin pahoinpitelystä, joka kohdistui 14-vuotiaaseen juvalaispoikaan. Tätä edeltävät pahoinpitelytuomiot hänellä ovat vuosilta 1997 ja 1995.
Plantaasi-festivaali
thumb
Historia
Plantaasi-festivaalin juuret ovat opiskelijoiden järjestämissä kesäbileissä. Tapahtuma tunnettiin vuosina 2001–2009 nimellä Plantaasirock. Plantaasi-nimen tapahtuma on saanut siitä, että se järjestettiin ensimmäisinä vuosinaan paikallisen viljelijän viljelysmailla. Vuonna 2010 tapahtuma laajennettiin julkiseksi. Lisäksi tavoitteeksi asetettiin alueen yleisen kulttuuritarjonnan lisääminen ja väestöryhmien välisen kanssakäymisen kehittäminen. Samalla tapahtuman nimi muuttui Plantaasirockista Plantaasi-festivaaliksi. Vuonna 2012 tapahtuma järjestettiin Kuopiossa.
Plantaasi 2010, Varkaus
Ensimmäinen kaupallinen Plantaasi-festivaali järjestettiin Kuntorannassa 9.7.–11.7.2010. Tapahtumaan oli hankittu nimekäs esiintyjäkaarti, ja lavalla nähtiin muun muassa Raappana, Paleface, Haloo Helsinki!, Pelle Miljoona, Raaka-Aine ja Bone5. Tapahtuma järjestettiin pääosin paikallisten nuorten, Savonia-ammattikorkeakoulun ulkomaalaisten opiskelijoiden ja nuorten yrittäjien voimin.
thumb
Plantaasi 11, Varkaus
Toista kertaa järjestetty Plantaasi-festivaali kantoi nimeä Plantaasi 11. Perjantaina 8.7. Plantaasi 11 -festivaalissa esiintyivät helsinkiläiset bändit Verga ja Ready for the Rodeo sekä Idols-ohjelmasta tutut Lotta Sandholm ja Jusu Wirekoski. Perjantai-illan pääartistina nähdään Carmen Gray. Lauantaina 9.7. Plantaasin päälavalla nähtiin mm. Tommi Kalenius, blueskitaristi Erja Lyytinen sekä Haloo Helsinki!. Sunnuntaina 10.7. esiintyivät pikkukakkosesta tuttu Tuttiritari sekä Tommi Läntinen ja Pelle Miljoona.
Parranajo
Partahöylällä ja -veitsellä ajettaessa käytetään vettä tai yleensä jotain ihon pehmentämiseksi valmistettua voidemaista ainetta. Parranajon jälkeen käytetään ihon rauhoittamiseen esimerkiksi partavettä. Varomattomasta parranajosta voi aiheutua haavoja ja ihon ärtymistä.
Historia
Ennen partaterän keksimistä miehet ajoivat partaansa erilaisilla käytettävissä olevilla terävillä esineillä. Luolamaalauksissa on kuvia parranajosta piikivellä, simpukankuorilla ja hainhampailla. Muinaiset egyptiläiset valmistivat parran ajamiseen tarkoitettuja pyöreitä teriä kullasta ja kuparista 3000-luvulla eaa. Toiset kulttuurit tekivät partateriä obsidiaanista. Rooman kuninkaan Lucius Tarquinius Priscuksen kerrotaan ottaneen partaterän Roomassa käyttöön 500-luvulla eaa. Roomalaiset käyttivät parranajoon myös hohkakiveä, ja Julius Caesarin kerrotaan nyppineen partakarvansa. Aleksanteri Suuren sotilaat käyttivät parranajoonsa teroitettua rautakappaletta.
Partahöylä keksittiin vuoteen 1762 mennessä, ja siitä tuli suosittu 1820-luvulla. Vuonna 1847 William Henson keksi nykyaikaisen kuokan muotoisen partahöylän, ja vuonna 1895 King Camp Gillette kehitti kertakäyttöisen kaksiteräisen partahöylän. Vuonna 1928 Jacob Schick patentoi sähköisen partakoneen, joka tuli markkinoille vuonna 1931 ja saavutti heti suuren suosion.
Parranajon tekniikka
Parran ajamiseen voidaan käyttää partahöylää, partaveistä tai sähkökäyttöistä partakonetta. Käytettäessä partakonetta tarvitaan lisäksi vain sähkövirtaa; käytettäessä partahöylää tai partaveistä tarvitaan vettä ja yleensä myös jotain voidemaista ainetta, joka pehmentää ihon. Yleisimmin käytettäviä ihoa parranajoon valmistavia aineita ovat partavaahto, partavoide, partageeli ja partasaippua. Vaahtoutuva aine voidaan levittää iholle partasudilla. Parranajo voi onnistua jopa paljaalla iholla, kunhan iho on riittävän kostea. Pitkän parran ajaminen aloitetaan lyhentämällä partaa kuivana saksilla. Parranajon jälkeen iholle voidaan hieroa hoitoainetta tai partavettä, jotka rauhoittavat tai pehmentävät ihoa tai estävät mahdollisten haavojen tulehtumisen. Partaveden alkoholi saa ihon joskus kirvelemään.
Parran voi ajaa itse, tai sen voi ajattaa parturilla. Oma parranajo tapahtuu yleensä kylpyhuoneen peilin edessä seisten. Parturissa asiakas istuu puolittain makaavassa asennossa parturintuolilla, ja palveluun kuuluu usein myös kasvohieronta ja öljyjen käyttö iholle.
Ennen partaveitsellä tai -höylällä suoritettavaa parranajoa kasvot ja parta kosteutetaan vedellä partakarvojen pehmentämiseksi ja vaahto, voide tai geeli levitetään iholle. Parta ajetaan myötäkarvaan ja partaterä huuhdellaan tarpeen mukaan ajon aikana. Terä vaihdetaan uuteen 5-7 ajon jälkeen ihon ärtymisen välttämiseksi.
Partakone on yleensä käytännöllisempi kuin partaveitsi tai partahöylä, koska sen käytössä ei tarvita vettä ja se aiheuttaa harvemmin haavoja. Toisaalta partaveitsi ja partahöylä ovat tarkempia ja tarjoavat samalla iholle hyödyllisen kuorinnan sekä usein nautinnollisemman ajokokemuksen.
Seuraukset
Varomaton parranajo voi aiheuttaa haavoja tai ihon ärtymistä, mikä näkyy punertavina läikkinä. Paksun ja kiharan parran ajaminen huolimattomasti voi aiheuttaa sisäänkasvaneita partakarvoja ja tulehduksen. Moniteräiset partahöylät saattavat joskus ajaa parran liian tarkasti tai liian läheltä ihoa mikä on yksi ihoärsytyksen ja sisäänkasvavien partakarvojen aiheuttaja. Tällaisissa tapauksissa vaihtaminen yksi- tai kaksiteräiseen partahöylään voi auttaa.
Parranajo ei vaikuta parrankasvun nopeuteen eikä partakarvojen väriin tai paksuuteen. Partakarvan katkaiseminen tosin tekee sen päästä tylpän, minkä vuoksi karva voi tuntua karheammalta ja näyttää paksummalta tai tummemmalta.
Parranajo uskonnoissa
Useat uskonnot suosivat partaa ja kieltävät tai rajoittavat parranajoa. Joidenkin teologien mukaan parran suosiminen johtuu käsityksestä, että parta on Jumalan tapa erottaa mies ja nainen.
Juutalainen laki kieltää partaveitsen käytön mutta sallii saksien ja kaksiteräisen partakoneen käyttämisen. Kolmas Mooseksen kirja kieltää poskiparran ajamisen. Kristinuskossa suhtautuminen partaan ja parranajoon on vaihdellut: vielä keskiajalla pappien oli ajeltava partansa, mutta nykyisin etenkin vanhoilliset suuntaukset suosivat partaa.
Oja-aura
Oja-aura on avo-ojien kaivamiseen ja erityisesti vanhojen ojien puhdistamiseen tarkoitettu työkone. Oja-auroja on raskaita malleja metsäojitukseen ja valtaojien kaivuuseen. Maanviljelyssä käytetään kevyempiä tavalliseen maataloustraktoriin kiinnitettäviä sarkaoja auroja. Sarkaoja-auroja on yksipuolisia ja kaksipuolisia. Yksipuolisella tarvitaan kaksi ajokertaa valmiin ojan aikaansaamiseksi, kaksipuolisella valmis oja syntyy yhdellä ajokerralla.
Ensimmäiset 4-6 hevosen vetämät puurunkoiset oja-aurat ilmestyivät pelloille helpottamaan lapiolla tapahtuvaa ojankaivuuta 1700- ja 1800-lukujen vaihteessa. Oja-auran vetämiseen tarvittiin 8-10 hevosta, joilla syntyi työpäivän aikana hyvissä olosuhteissa kaksipuolisella auralla 10 000-14 000 metriä valmista ojaa. Koneellistumisen myötä aurojen voimanlähteeksi vaihtui traktori. Suomessa oli oja-auroja 8000 kpl vuonna 1941, jonka jälkeen niiden määrä kasvoi voimakkaasti 1960-luvulle tultaessa erityisesti Etelä-Suomessa. Traktoreiden tehon kasvaessa kehitettiin edelleen ojajyrsin.
Parranajo
Parranajo uskonnoissa
Islamissa parran ajaminen kokonaan pois on kiellettyä. Imaami Shafi'i tosin on esittänyt senkin näkemyksen, että se on vain loukkaavaa. Viikset tulee kaikkien mielestä lyhentää. Arvovaltaisissa hadith -kokoelmissa kantana on se, että parta saa kasvaa ja viikset on trimmattava. Eräs suositus on ottaa parta nyrkkiin ja leikata pois vain yli menevä osa.
Sikhit eivät aja partaansa. Amisseille parta on aikuisuuden ja miehisyyden merkki. Parran ajamista väkisin on myös käytetty joissain kulttuureissa nöyryytyksen keinona.
Gabriel Tolpo
Axel (Aksel) Gabriel Tolpo (1. helmikuuta 1813 Nurmijärvi – 31. maaliskuuta 1886 Vihti) oli suomalainen maanviljelijä ja valtiopäivämies.
Ratsutilallinen Gabriel Tolpo oli Tammikuun valiokunnan jäsen ja talonpoikaissäädyssä Raaseporin itäisen tuomiokunnan edustaja valtiopäivillä 1872. Hän oli valtiopäivillä puhemiesneuvoston varajäsen, valitsijamies ja laki- ja lisätyn suostuntavaliokunnan jäsen. Tolpo kannatti valtiopäivillä mm. hevoskyyditysmaksun korottamista ja tientekovelvollisuuden aikaisempaa tasaisempaa jakamista.
Tolpo oli Suomalaisen Kirjallisuuden Seuran jäsen vuodesta 1862. Tolpon tyttärenpoika oli vihtiläinen kansanedustaja Artturi Hiidenheimo.
Tekijäavaruus (topologia)
thumb|Havainnollistus siitä, miten tekijäavaruus, pallopinta S^2, saadaan liimaamalla kaikki [[kiekko (matematiikka)|kiekon D^2 reunapisteet yhdeksi pisteeksi.]] Topologiassa ja siihen liittyvillä matematiikan aloilla tekijäavaruus on, intuitiivisesti ilmaistuna tulos, joka saadaan samastamalla toisiinsa tai ”liimaamalla yhteen” jotkin annetut topologisen avaruuden pisteet. Toisiinsa samastettavat tai ”yhteen liimattavat” pisteet määritellään ekvivalenssirelaatiolla. Tavallisimmin tämä tehdään uuden topologisen avaruuden konstruoimiseksi jonkin ennestään tunnetun avulla. Tekijätopologia käsittää ne joukot, joiden alkukuva siinä kanonisessa projektiossa, jolla jokainen lähtöavaruuden alkio kuvataan sitä vastaavalle ekvivalenssiluokalle, on avoin joukko.
Määritelmä
Yhtäpitävästi voidaan määritellä avoimiksi ne joukot, joiden alkukuva surjektiivisessa kuvauksessa, joka liittää jokaiseen X:n pisteeseen sitä vastaavan ekvivalenssiluokan, on avoin:
Tekijäavaruuden avoimien joukkojen muodostama tekijätopologia on siis projektion koindusoima topologia avaruudessa X/~.
Samastuskuvaus
Tekijäavaruuteen liittyy läheisesti myös samastuskuvauksen eli tekijäkuvauksen käsite. Sanotaan, että kuvaus f: X\to Y on samastuskuvaus, jos se on surjektio ja jos Yn osajoukoista U ovat avoimia ne ja vain ne, joiden alkukuva on avoin. Yhtäpitävästi voidaan määritellä, että f on samastuskuvaus, jos se on surjektio ja jos se koindusoi maaliavaruuteen Y sen alkuperäisen topologian.
Jos \sim on ekvivalenssirelaatio joukossa X, kanoninen kuvaus on samastuskuvaus.
Esimerkkejä
thumb|200px|Lieriö right|thumb|200px|Möbiuksen nauhan konstruointi lähtien neliöstä. Vastakkaisilla reunoilla olevat nuolet on liimattava yhteen niin päin, että niiden kärjet osuvat yhteen. right|thumb|200px|Möbiuksen nauha right|thumb|200px|Torus thumb|Kleinin pulloa lähinnä muistuttava toteutettavissa oleva pinta. Teoriassa Kleinin pullosta kuitenkin oletetaan, etteivät sen ”kaula” ja ”reuna” leikkaa toisiaan, mutta sellaista pintaa ei voi tehdä konkreettisesti.
Huomattakoon kuitenkin, että merkintä voi tarkoittaa kahta eri asiaa. Jos \mathbb{Z} käsitetään edellä selitetyllä tavalla \mathbb{R}:n kuvausten muodostamaksi ryhmäksi, saadaan edellä kerrotulla tavalla ympyrä. Jos kuitenkin \mathbb{Z} käsitetään \mathbb{R}:n aliavaruudeksi, tekijäavaruudeksi saadaan numeroituvasti ääretön joukko silmukoita, jotka kohtaavat toisensa yhdessä pisteessä; kukin silmukka vastaa yhtä avointa väliä ]n, n+1[, missä n on kokonaisluku.
Ominaisuuksia
Jokainen kompakti metristyvä avaruus voidaan esittää Cantorin joukon tekijäavaruutena.
Jokainen kompakti yhtenäinen n-monisto, kun n>0, voidaan esittää minkä tahansa muun kompaktin yhtenäisen n-moniston tekijäavaruutena, ja kuvaus tekijäavaruudesta f:X/~->Y on jatkuva, jos ja vain jos f0q:X->Y on jatkuva.
Topologisen avaruuden X surjektio q toiselle topologiselle avaruudelle Y on samaistuskuvaus, jos sillä on seuraava ominaisuus: jos Z on mikä tahansa topologinen avaruus ja f: Y \to Z mikä tahansa kuvaus, f on jatkuva, jos ja vain jos yhdistetty kuvaus f ° q on jatkuva.
center|Tekijätopologiaa luonnehtiva ominaisuus
Tekijäavaruutta X/~ yhdessä samastuskuvauksen q : X -> X/~ kanssa luonnehtii seuraava universaaliominaisuus: Jos g : X -> Z on sellainen jatkuva kuvaus, että kaikilla samaan ekvivalenssiluokkaan kuuluvilla Xn alkioilla on sama kuvapiste Z:ssä, on olemassa yksi ja vain yksi sellainen jatkuva kuvaus f : X/~ -> Z, että g = f ° q. Sanotaan, että g laskeutuu tekijäavaruuteen.
Tekijäavaruuden X/~ jatkuvia kuvauksia ovat siis ne ja vain ne kuvaukset, jotka saadaan X:ssä määritellyistä jatkuvista kuvauksista ja jotka ovat yhteensopivia ekvivalenssirelaation kanssa (siinä mielessä, että ekvivalenteilla alkioilla on sama kuva). Tutkittaessa tekijäavaruuksia tätä kriteeriä käytetään paljon.
Usein on selvitettävä, onko jokin surjektio q : X -> Y samaistuskuvaus. Jos q on avoin tai suljettu kuvaus, se on samaistuskuvaus. Nämä ovat kuitenkin vain riittäviä, mutta eivät välttämättömiä ehtoja. On helppo muodostaa esimerkkejä samaistuskuvauksista, jotka eivät ole avoimia eivätkä suljettuja. Topologisten ryhmien tapauksessa samaistuskuvaukset ovat avoimia.
Erotteluaksioomat
Erotteluaksioomien suhteen tekijäavaruudet käyttäytyvät usein yllättävällä tavalla. Vaikka topologinen avaruus X toteuttaa yhden tai useamman erotteluaksiooman, tekijäavaruus X/~ ei niitä välttämättä noudata. Toisaalta tekijäavaruudella X/~ voi olla erotteluominaisuuksia, joita alkuperäisellä avaruudella X ei ole. Seuraavat tulokset ovat kuitenkin voimassa:
Yhtenäisyys
Yhdesti yhtenäisen tai kutistuvan avaruuden tekijäavaruus ei välttämättä ole yhdesti yhtenäinen eikä kutistuva.
Kompaktius
Kompaktin avaruuden kaikki tekijäavaruudet ovat kompakteja. Sen sijaan lokaalisti kompaktin avaruuden tekijäavaruus ei välttämättä ole lokaalisti kompakti.
Ulottuvuus
Tekijäavaruuden topologinen ulottuvuus voi olla suurempi tai pienempi kuin alkuperäisen avaruuden. Avaruuden täyttävät käyrät tarjoavat tästä esimerkkejä.
Heikki Mattila
Heikki Samuli Mattila (s. 21. tammikuuta 1945 Hartola) on pituushypyn moninkertainen SM-mitalisti, joka edusti koko uransa ajan urheiluseura Joutsan Pommia. Kalevan kisojen pituushyppyyn hän otti osaa kaikkiaan 14 kertaa vuosina 1963–1980. SM-hopeaa Mattila saavutti 1973, 1975 ja 1979. SM-pronssille hän ylsi 1968 ja 1972. Maaotteluissa Mattila kilpaili vuosina 1966–1979. Ennätyksensä 780 cm hän hyppäsi maaottelussa Palermossa syyskuussa 1975.
Työuran Heikki Mattila teki Joutsan lukiossa englannin lehtorina. Eläkkeelle hän jäi kesäkuussa 2005.
August Vilhelm Haapanen
August Vilhelm Haapanen (6. tammikuuta 1891 Tampere – 3. heinäkuuta 1946 Kotka ) oli sosiaalidemokraattisen Eteenpäin-lehden päätoimittaja ja Kotkan huoltojohtaja.
Haapanen kävi kansakoulun ja työskenteli kirjaltajana. Ollessaan töissä tamperelaisen Kansan Lehden kirjapainossa hän alkoi toimia lehden avustajana ja siirtyi sen uutistoimittajaksi vuonna 1919. Vuonna 1920 Haapanen siirtyi kotkalaisen Eteenpäin-lehden toimitussihteeriksi ja työskenteli sen päätoimittajana vuoteen 1928 saakka.
Haapanen työskenteli vuodesta 1929 lähtien aina kuolemaansa saakka Kotkan kaupungin huoltojohtajana. Hän jatkoi Eteenpäin-lehden pakinoitsijana nimimerkillä Oskari ja toimi lehden johtokunnan puheenjohtajana vuodesta 1932. Haapasella oli myös useita poliittisia, kunnallisia ja osuustoiminnallisia luottamustehtäviä.
Steven Berkoff
Steven Berkoff (s. 3. elokuuta 1937 Lontoo) on englantilainen näyttelijä. Hänet muistetaan monista elokuvien konnanrooleista, kuten Victor Maitland elokuvassa Beverly Hills kyttä (1984), Kenraali Orlov James Bond -elokuvassa Octopussy – mustekala (1983), everstiluutnantti Bodovsky elokuvassa Rambo – taistelija 2 (1985) ja Sagan elokuvassa Operaatio Outland (1981). Hän esiintyi myös Stanley Kubrickin elokuvissa Kellopeliappelsiini (1971) ja Barry Lyndon (1975).
Berkoff on tunnettu ennen kaikkea teatterinäyttelijänä ja näytelmäkirjailijana. Vuonna 1997 hän oli Tampereen teatterikesän päävieras ja esitti siellä koomisen sooloesityksensä One Man.
Childs
Childs on muun muassa seuraavien henkilöiden sukunimi:
Celebesinmesikot
Celebesinmesikot (Myza) on mesikkojen heimoon kuuluva varpuslintusuku. Celebesinmesikkojen sukuun kuuluu BirdLifen mukaan kaksi lajia.
O’nyong’nyong
O’nyong’nyong, josta käytetään myös nimitystä o’nyong-nyong, on arboviruksiin, tarkemmin sanottuna togavirusten alfavirusryhmään kuuluva virus ja tämän aiheuttama samanniminen sairaus. Se on läheistä sukua chikungunyalle ja igbo oralle. Sairaudesta käytetään yleisesti myös lyhennettä ONN sekä sitä aiheuttavasta viruksesta lyhenteitä ONN-virus ja ONNV.
Etymologia
Nimi o’nyong’nyong on peräisin Ugandan ja Sudanin niloottisista kielistä, joissa sen merkitys on ”nivelten heikkeneminen”.
Tarttuminen
O’nyong’nyong leviää tartunnan saaneista hyttysistä. Se on ainoa virus, joka pääasiallisina välittäjinä ovat horkkasääskiin kuuluvat Anopheles funestus- ja Anopheles gambiae -hyttyset.
Oireet
O’nyong’nyongin tavallisia oireita ovat polyartriitti, ihottuma ja kuume. Oireina saattaa esiintyä myös kipua rinnassa ja silmissä, imusolmuketulehdusta ja väsymystä. Taudin ei tiedetä aiheuttaneen kuolemantapauksia.
Esiintyvyys
O’nyong’nyong on aiheuttanut kaksi tunnettua epidemiaa. Niistä ensimmäinen levisi vuosina 1959–1962 Ugandasta Keniaan, Tansaniaan, Zaireen (nykyiseen Kongon demokraattiseen tasavaltaan), Malawiin ja Mosambikiin. Yhteensä yli kaksi miljoonaa ihmistä sairastui. Tämä oli laajin tunnettu arboviruksen aiheuttama epidemia. Vuonna 1959 virus eristettiin ensimmäisen kerran Entebbessä sijaitsevassa Uganda Virus Research Institutessa sääskistä ja ihmisverestä Gulussa, Ugandan pohjoisosassa kerätyistä näytteistä.
Vuosina 1996–1997 levinnyt toinen epidemia rajoittui Ugandaan. Siinä sairastui 400 ihmistä. Epidemioiden 35 vuoden väli ja todistusaineisto siitä, että Ugandassa olisi mahdollisesti ollut o’nyong’nyongepidemia jo vuosina 1904–1906, viittaavat siihen, että viruksen aiheuttamien epidemioiden sykli olisi noin 30–50 vuotta.
Alalajit
ONN-viruksella on ainakin kolme alalajia tai muunnosta. Niiden perimä on saatavilla genomitietokannoissa.
Pyhän ruumiin juhlapäivä
Pyhän ruumiin juhlapäivä eli Herran ruumiin juhla eli Kristuksen pyhän ruumiin ja veren juhla (, usein lyhemmin Corpus Christi) on roomalaiskatolisen kirkon juhlapäivä, jota vietetään ehtoollisaineissa palvotun Kristuksen ruumiin kunniaksi. Juhlapäivää alettiin viettää vuonna 1264 paavi Urbanus IV:n määräyksestä.
Pyhän ruumiin juhlapäivää vietetään 60 päivää pääsiäisen jälkeen, Pyhän Kolminaisuuden päivän jälkeisenä torstaina. Se on siten yleensä kesäkuussa, joskus toukokuun lopulla. Vuonna 2015 se oli 4. kesäkuuta.
Päivän viettoon kuuluu katolisissa maissa perinteisesti musiikkia, tanssia ja ilotulituksia.
Pyhän ruumiin juhlapäivää vietetään yleisenä pyhäpäivänä monissa katolisissa Euroopan maissa, muun muassa Itävallassa, Kroatiassa, Puolassa ja Portugalissa, sekä monissa Latinalaisen Amerikan maissa, kuten Brasiliassa, Kolumbiassa, Boliviassa, Chilessä ja Dominikaanisessa tasavallassa.
Viettopäivä
Varhaisin mahdollinen viettopäivä on 21. toukokuuta (kuten vuosina 1818 ja 2285), myöhäisin 24. kesäkuuta (kuten vuosina 1943 ja 2038).
Champigny-sur-Marne
Champigny-sur-Marne on kaupunki Île-de-Francen alueella Val-de-Marnen departementissa Pariisin esikaupunkialueella. Se sijaitsee Pariisin itäpuolella Marnejoen varrella. Kaupungissa on arviolta 75 961 asukasta (vuonna 2013) ja sen pinta-ala on 11,3 neliökilometriä.
HMS Narf
HMS Narf (runkonumerot 67, B9 ja V9) oli Ruotsin laivaston vuonna 1886 vesillelaskettu Galdr-luokan torpedovene, joka luokiteltiin myöhemmin ensin vartioveneeksi ja sitten yhteysalukseksi.
Valmistus
Alus tilattiin Tukholmasta laivastontelakalta. Alus laskettiin vesille 5. elokuuta 1886 ja se liitettiin laivastoon vielä samana vuonna 27. syyskuuta.
Palvelus
Alus nimettiin Minbåt N:o 67:ksi jo palvelukseen otettaessa. Alus muutettiin vartioveneeksi vuosina 1907-1909 nimellä Bevakningsbåt B9, jolloin sen aseistuksena oli ainoastaan 37 mm kan M/98B. Vuonna 1910 alus luokiteltiin uudelleen yhteysalukseksi runkonumerolla V9. Vuonna 1919 alus siirrettiin rannikkotykistölle, joka liitti sen Vaxholmin linnakkeelle. Alus poistettiin palveluksesta 13. tammikuuta 1928.
Sane
Sane voi viitata seuraaviin:
Raitamesikot
Raitamesikot (Glycifohia) on mesikkojen heimoon kuuluva varpuslintusuku. Raitamesikkojen sukuun kuuluu BirdLifen mukaan kaksi lajia.
Formula 2 -kausi 2009
Formula 2 -kausi 2009 oli FIA Formula Two Championship -sarjan ensimmäinen kausi FIA:n käynnistettyä Formula 2 -luokan kilpailut uudelleen. Sarjassa kilpaili 25 kuljettajaa. Eurosport 2 näytti kaikki osakilpailut suorana.
Sarjan mestaruuden voitti espanjalainen Andy Soucek, toiseksi sijoittui kanadalainen Robert Wickens ja kolmanneksi venäläinen Mihail Aljošin.
Kilpailuviikonloppu
Kilpailuviikonloppuun kuuluu kuusi eri ajotapahtumaa:
Toisen kilpailun pakollista varikkokäyntiä on perusteltu sillä, että Formula 1 -luokassa varikkokäynnit ovat suuressa roolissa, ja näin kuljettajien on hyvä saada kokemusta mm. varikon sisääntulo- ja ulosmenokierroksista. Varikolla auton oltava pysähdyksissä vähintään 10 sekuntia. Tänä aikana autoon voidaan tehdä kuljettajan haluamia muutoksia, esimerkiksi vaihtaa renkaat. Auton tankkaaminen on kuitenkin kiellettyä. Kuljettaja saa itse valita, milloin tulee pysähdyksensä tekemään. Varikolle ei saa kuitenkaan tulla ennen kuin vähintään kaksi kierrosta kilpailusta on ajettu, eikä turva-auton ollessa radalla.
Jake Kaminski
Kaminski aloitti jousiammunnan kuusivuotiaana vuonna 1994 kotikaupungissaan Elmassa.
Joost (täsmennyssivu)
Joost voi tarkoittaa seuraavia asioita:
Sotilasvala
Sotilasvala tai -vakuutus perustuu perinteeseen, ja sen tarkoituksena on sotilaan henkinen sitouttaminen maanpuolustukseen. Oikeudellista sitovuutta valalla tai vakuutuksella ei ole.
Normaalisti sotilasvala vannotaan alokas- eli peruskoulutuskauden päättyessä noin seitsemän viikon palveluksen jälkeen. Valatilaisuus järjestetään olosuhteista riippuen joko varuskunnassa tai lähiympäristön kunnassa, ja siitä pyritään tekemään mahdollisimman vaikuttava maanpuolustusjuhla. Yleensä valaan kutsutaan varusmiesten omaiset, ja tilaisuuteen liittyy valaparaati, kenttähartaus, kalustoesittely sekä kenttälounas. Nykyään kenttähartaus on kaikille vapaaehtoinen. Valan vannomisen jälkeen varusmiehet nimitetään alimpaan sotilasarvoon, jonka yleisnimitys on sotamies ja joka on varusmiehen aselajista riippuen esimerkiksi jääkäri, tykkimies, pioneeri, viestimies, autosotamies, lentosotamies tai matruusi. Sotilasvakuutus annetaan yleensä samana päivänä pienemmässä tilaisuudessa. Yleensä myös vakuutuksen antaneet sotilaat osallistuvat valatilaisuuteen rivissä, mutta eivät vanno valaa enää uudestaan.
Silje Ekroll Jahren
pienoiskuva|Silje Ekroll Jahren junioreiden MM-kilpailuissa 2007. Silje Ekroll Jahren (s. 1988) on norjalainen suunnistaja. Lausannen MM-kilpailuissa 2012 Ekroll Jahren oli mukana Norjan naisten pronssia saavuttaneessa viestijoukkueessa. Henkilökohtaisilla matkoilla Ekroll Jahrenin parhaat sijoitukset ovat sprintin kahdeksas sija Strömstadin MM-kilpailussa 2016 ja keskimatkan yhdeksäs sija Riian MM-kilpailuissa 2018. Juniorien MM-kilpailuista Ekroll Jahrenilla on yksi kulta ja yksi hopea.
Sotilasvala
Valan kaava
Suomalaisen sotilasvalan ja -vakuutuksen kaava vahvistettiin ensimmäisen kerran vuonna 1918. Tämän jälkeen kaava on kokenut vain vähäisiä kielellisiä uudistuksia. Viimeisimmässä uudistuksessa sana miehekkäästi korvattiin sanalla ryhdikkäästi.
Valan teksti
Joukko toistaa vain lihavoidut osat.
Oblutšje
Oblutšje on kaupunki Juutalaisten autonomisella alueella Venäjällä. Se sijaitsee Amurin sivujoen Hinganin varrella 159 kilometriä Birobidžanista länteen. Kaupunki on Oblutšjen piirin keskus. Sen kautta kulkee Siperian rata. Asukkaita on 10 600 henkeä (vuonna 2009).
Paikkakunta on syntynyt vuosina 1909–1911 rakennetun Solonin rautatieaseman yhteyteen. Vuonna 1938 siitä tuli kaupunki. Nykyään Oblutšjessa on rautatieliikenteen yrityksiä ja kullankaivuuta harjoittava yhtiö.
HMS Nörve
HMS Nörve (runkonumerot 69, B10 ja V10) oli Ruotsin laivaston Galdr-luokan torpedovene, joka luokiteltiin myöhemmin ensin vartioveneeksi ja sitten yhteysalukseksi.
Valmistus
Alus tilattiin Tukholmasta laivastontelakalta ja se laskettiin vesille 13. lokakuuta 1886. Alus liitettiin laivastoon vielä samana vuonna 22. marraskuuta.
Palvelus
Alus nimettiin Minbåt N:o 69:ksi jo palvelukseen otettaessa. Se muutettiin vartioveneeksi 1907-1909 nimellä Bevakningsbåt B10, jolloin sen aseistuksena oli ainoastaan 37 mm kan M/98B. Vuonna 1910 alus luokiteltiin uudelleen yhteysalukseksi Vedettbåten N:r 10 runkonumerolla V10. Vuonna 1919 alus siirrettiin rannikkotykistölle, joka liitti sen Karlskronan linnakkeelle. Alus poistettiin palveluksesta 13. tammikuuta 1928.
Edward Stevens
Edward Glenister "Ed" Stevens jr. (15. syyskuuta 1932 Saint Louis, Missouri – 9. kesäkuuta 2013) oli yhdysvaltalainen soutaja ja olympiavoittaja.